KISKŐRÖS VÁROS KÉPVISELŐ-TESTÜLETE

EGÉSZSÉGÜGYI ÉS SZOCIÁLPOLITIKAI BIZOTTSÁGA

ELŐTERJESZTÉS

(a Képviselő-testület 2011. november 16-i ülésére)

TÁRGY:  LAKÁSBÉRLETI SZERZŐDÉSEK MEGHOSSZABBÍTÁSA

Kiskőrös Város Önkormányzata 2009. október 5-től 2011. október 5-ig terjedő időre bérbe adta Krizsán Henrietta részére, a Kiskőrös, Batthyány u. 1. sz. 3. ajtószám alatti 1 szoba összkomfortos, 39 m2 alapterületű lakást.

Krizsán Henrietta egy kiskorú gyermekével él a fenti lakásban. Figyelemmel a család anyagi helyzetére, lakásproblémáját önhibáján kívül nem tudja megoldani, ezért kérte lakásbérleti jogviszonyának meghosszabbítását.

Az Önkormányzat 2007. október 19-től 2009. október 18. napjáig terjedő időre bérbe adta Szloboda Lászlóné részére, a Kiskőrös, Luther M. tér 7. IV. e. 14. ajtószám alatti 2 szoba komfortos, 54 m2 alapterületű lakást, majd a lakásbérleti szerződést a Képviselő-testület 6/2009. számú határozata alapján 2011. október 18-ig meghosszabbította.

Szloboda Lászlóné két kiskorú gyermekével él a fenti lakásban. Figyelemmel a család anyagi helyzetére, lakásproblémáját önhibáján kívül nem tudja megoldani, ezért kérte lakásbérleti jogviszonyának meghosszabbítását.

A lakásrendelet 6/A §-a szerint: „Az Egészségügyi és Szociálpolitikai Bizottság javaslatára, a Képviselő-testület által meghozott döntés alapján, a bérbeadó a határozott időre szóló lakásbérleti jogviszonyt – amennyiben a bérlő lakásproblémáját önhibáján kívül nem tudja megoldani – határozott, alkalmanként legfeljebb 2 évi időtartamra meghosszabbíthatja.”

Figyelemmel arra, hogy a bérlők a lakásproblémájukat önhibájukon kívül nem tudják megoldani, az Egészségügyi és Szociálpolitikai Bizottság a 144/2011. számú határozatával javasolja Krizsán Henrietta és  a 145/2011. sz. határozatával javasolja Szloboda Lászlóné lakásbérleti szerződését 2-2 évvel meghosszabbítani.

Kiskőrös, 2011. november 2.


Aszódi Pál sk.


a bizottság elnöke

HATÁROZAT-TERVEZET

A Képviselő-testület, az Egészségügyi és Szociálpolitikai Bizottság javaslata alapján, 

· Krizsán Henriettának, a Kiskőrös, Batthyány u. 1. sz. 3. ajtószám alatti 1 szoba összkomfortos, 39 m2 alapterületű lakásra vonatkozó lakásbérleti jogviszonyát - szociális helyzetére tekintettel - 2 évvel meghosszabbítja.

· Szloboda Lászlónénak, a Kiskőrös, Luther M. tér 7. sz. IV. e. 14. ajtószám alatti 2 szoba komfortos, 54 m2 alapterületű lakásra vonatkozó lakásbérleti jogviszonyát - szociális helyzetére tekintettel - 2 évvel meghosszabbítja.

